काव्या का पंखे से लटका हुआ देह मुझे सोचने पर मजबूर कर रहा था. ये किस्मत का कैसा खेल है? कौन कहां पर गलत है ? पुलिस को मिले सुसाइड नोट में स्पष्ट शब्दों में लिखा था. महीप उसके बच्चे का बाप नहीं है. वह उसे भाई मानती थी. उसे राखी बांधती थी. पर कहीं पर भी उसने बच्चे के असली पिता का जिक्र तक नहीं किया था. अपनी मृत्यु के लिए उसने किसी को भी दोष न देते हुए लिखा था,
पत्र पढ़कर मेरे आंसू नहीं रूक रहे थे. बच्चे के रोने की आवाज मेरे कानों में पड़ रही थी. पर मेरी हिम्मत नहीं हो रही थी कि मैं उसे अपनी गोद में उठाऊ. महीप बच्चे को शांत करने में लगा हुआ था और मैं.... मैं सोच के गहरे सागर डूबती चली गई.
महीप और मेरी शादी बड़े धूमधाम से हुई. हम दोनों के घर वालो ने अपनी सारी हसरतें पूरी कर ली थी. लेकिन महीप और मेरा चेहरा मुरझाया हुआ था. मैं इस शादी से खुश नहीं थी, शायद महीप भी उसकी मर्जी के बिना ये शादी कर रहे थे. हम दूल्हा-दुल्हन बनकर यंत्रवत सारे रीतिरिवाज निभा रहे थे. महीप की चचेरी, ममेरी बहनों और अन्य लड़कियों ने मुझे सुहाग सेज पर लाकर बिठा दिया था और मुझे छेड़े जा रही थी. लेकिन मुझे इसमें जरा भी रस नहीं आ रहा था. महीप कमरे में आये तो सभी लड़कियां उसे छेड़ते हुये कमरे से बाहर चली गई और दरवाजा बंद कर दिया. मेरा दिल जोरों से धड़क रहा था. अब ये मेरे साथ क्या करेंगे... मैं कैसे इन्हें अपने पास आने दूं... मेरे मन में तो कोई और है. नहीं.... नहीं... मैं इन्हें खुद को छूने भी नहीं दूंगी. मेरा तन और मन दोनों सरल के लिए है.
सरल, मेरा सबकुछ, मेरा प्यार, मेरी जिन्दगी है. जब मैं नौंवी में पड़ती थी तभी से उससे प्यार करती हूं. वह उस समय जूनियर कॉलेज में पड़ता था और क्या बाइक चलाता था.... बाइक इतनी झुका लेता कि लगता वह अभी गिर जायेगा, लेकिन ऐसा कभी हुआ नहीं और फिर उसकी वह सिगरेट पीने की स्टाईल हवा में धुएं के वे छल्ले. सब मेरी आंखों के आगे नजर आने लगे थे.
सरल मेरी स्कूल के आगे आकर खड़ा हो जाता और मुझे देखते रहता था. मुझे भी उसे देखना अच्छा लगता था. जिस दिन मैं उसे देखकर हलके से मुस्कुराई थी उस दिन तो वह एकदम मेरे सामने आकर खड़ा हो गया और ... "आय लव यु दीपाक्षी" मैं सन्न रह गई, डर गई और नजरें चुराते हुए वहां से तेज कदमों से चलते हुए अपने घर पहुंची. उसकी आवाज अब भी मेरे कानों में गूंज रहीं थी. पूरी रात करवटे बदलते हुए गुजरी. सोच रहीं थी कि कब दिन निकलेगा और मैं उसे देखूंगी उसके 'आय लव यु' का जवाब 'आय लव यु टू' कहकर दूंगी. रात काफी लंबी लगने लगी थी.
"तुम मुझे अच्छे लगते हो, मैं भी तुम्हें चाहती हूं" मैंने अपने दिल में जो था वह सीधे सीधे उसे बता दिया. हम छुप छुप कर मिलने लगे. घरवालों से झूठ बोलना सिख गई थी. एक्स्ट्रा क्लास है, सहेली के घर गई थी, आज टीचर ने रोक लिया था. समय पर जो भी बहाना सूझे वह बताने लगी. घरवालों का मुझ पर पूरा विश्वास था. वे सोच भी नहीं सकते थे कि मैं किसी से प्यार करती हूं और उससे गार्डन में और कॅफे में मिलती हूं. चार सालों तक हम अपने घरवालों से अपने प्यार की बात छुपाने में कामयाब रहे. वह मेरा ग्रॅज्युएशन का प्रथम वर्ष था. मैंने घर में बताया की मैं अपने कॉलेज के सहेलियों के साथ पिकनिक पर जा रहीं हूं और सरल के साथ उसकी बाइक पर हम शहर से दूर एक तलाब के किनारे गये. वहां झाड़ियों की ओट में हम घंटों बैठे रहे. लेकिन तभी वहां पर किसी संगठन के कार्यकर्ता आये और उन्होंने हमे एक दूसरे से लिपटे हुए देखकर खूब फटकारा. सरल की तो पिटाई भी कर दी. हमसे हमारे फोन लेकर हमारे घरवालों को हमारी तस्वीरे भेज दी और उन्हें फोन लगाकर बोले,
थोड़ी देर के लिए मैं रूकी, उनकी प्रतिक्रिया देखना चाहती थी. पर वे शांत उसी तरह बैठे रहे, निर्विकार भाव से. मैं सोचने लगी उन्हें सब सच बताऊ या नहीं. लेकिन मुझे मेरी मर्जी से जिना है तो सच बताना ही पड़ेगा. मैंने बोलना सुरू किया, "मैं किसी और से प्यार करती हूं" वे शांत और निश्चल रहे, उनके चेहरे पर कोई भाव प्रकट ही नहीं हुये. किस मिट्टी का बना है ये आदमी पहली ही रात एक पत्नी अपने पति से कहे की वह किसी और से प्यार करती है तो उस पती का गुस्से से तिलमिलाना बनता है. पर इन पर कोई असर ही नहीं हुआ. क्या ये भी किसी और को चाहते है. मैंने अपनी बात आगे जारी रखी,
"ठीक है" बस इतना कहकर वे उठ खड़े हुये और बेड पर से तकिया और कंबल उठाया. कंबल नीचे फर्श पर बिछा कर उसी पर लेट गये. मैं अवाक् उन्हें देखती ही रही. कैसा आदमी है ये. इन्हें गुस्सा क्यों नहीं आया ? ये मुझ पर चिढ़े क्यों नहीं ? तमतमाते हुऐ कमरे से बाहर नहीं निकले. उनका वह शांत स्वभाव मेरे दिल को छू गया. पर मुझ पर तो सरल का नशा कुछ ज्यादा ही हावी था. उस नशे में मुझे सारे ही लोग बुरे नजर आते थे.
सम